section_heading: Radnja
paragraph_text: okvir|desno|Arthur se bori s projekcijom vlastite podsvijesti u bestežinskom stanju Saito premine od svojih rana, a Cobbova projekcija Mal sabotira plan na način da ubije Fischera te obojica padnu u limb. Zatim Cobb i Ariadne uđu u limb kako bi našli Fischera i Saita, dok Eames ostaje na svojoj razini sna kako bi izveo trzaj postavivši eksplozive na utvrdu. Cobb se suoči s projekcijom Mal, koja ga pokuša uvjeriti da ostane u limbu. Cobb odbije i priznaje da je odgovoran za samoubojstvo Mal: uvjerio ju je da napusti limb koristeći sadnju da joj usadi ideju u um da svijet u kojem su živjeli 50 godina nije stvaran i da se moraju ubiti kako bi se vratili u stvaran svijet, no kad su se vratili, Mal je i dalje nastavila vjerovati da se mora ubiti kako bi se probudila. Mal, shvaćajući da ju je izdao, napadne Cobba, ali Ariadne ju upuca. Priznanjem, Cobb doživi katarzu i odluči ostati u limbu kako bi našao Saita. Ariadne baci Fischera s balkona, što je proizvelo trzaj i probudilo ga u trećoj razini sna, snježnoj utvrdi, gdje uđe u sobu-sef, koristeći kombinaciju brojeva koju je sam izmislio na prvoj razini, kako bi otkrio i prihvatio usađenu ideju: da njegov otac želi da on bude sam svoj čovjek i stvara za sebe i da time raspad konglomerata nije toliko radikalna ideja.